गांधी के प्रमुख सहयोगियों में ऑल इंडिया खिलाफत कमेटी भी थी, जिसकी कमान रूढि़वादी उलेमाओं समेत ऑक्सफोर्ड से पढ़ कर लौटे शौकत अली और मोहम्मद अली जैसे लोगों के हाथ में थी. भारत की जनता ने इससे पहले ऐसा कोई प्रयोग नहीं देखा था. इस आंदोलन ने हिंदू-मुस्लिम एकता को सम्मेलनों की आरामगाह से बाहर निकाल कर लोगों के बीच ला दिया. अपने सपनों का भारत बनाने को बेताब कुछ लोगों को इस आंदोलन ने झकझोर कर रख दिया. इस महान आंदोलन की आत्मा थे महात्मा गांधी, इसीलिए रवींद्रनाथ टैगोर ने उन्हें महात्मा की उपाधि से सम्मानित किया जिसे पूरे देश ने बाद में अपनाया.